सीवेज: आपत्ति के बावजूद मेनहोल का घटिया कवर लगा रहा सिंप्लेक्स
सिंप्लेक्स इंफ्रास्ट्रक्चर के निर्माण और मटेरियल की गुणवत्ता को लेकर शहरी विकास अभिकरण की जांच टीम ने सवाल उठाए थे। जांच टीम के अधिकारियों ने बाकायदा लिखित में दिया था कि मेनहोल के मुहाने को ढंकने जिस कवर का इस्तेमाल किया जा रहा है उसकी क्वालिटी घटिया है। उसे बदलने के निर्देश दिए थे। हैरत की बात यह है कि शासन के उच्चाधिकारियों के निर्देश की सिंप्लेक्स लगातार अवहेलना कर रहा है व नगर निगम का सीवेज मामले में चुप बैठा हुआ है। इससे सिंप्लेक्स के साथ सीवेज सेल के अफसरों की मिलीभगत साबित होती है।
नगरी प्रशासन विभाग के चीफ इंजीनियर एसके जैन के नेतृत्व में जो टीम 11 महीने पहले बिलासपुर आई थी उसने निरीक्षण के बाद यह स्पष्ट किया था जोरापारा एवं देवनंदन नगर में अहमदाबाद में निर्मित मेनहोल कवर का इस्तेमाल किया गया है। लेकिन हंसा मैटल एवं गिफ्ट स्टोर के सामने निर्मित मेनहोल में सिंप्लेक्स एजेंसी द्वारा निर्मित प्री कास्ट कवर लगाया गया है जिसके कांक्रीट की गुणवत्ता ठीक नहीं होने से गिट्टियां उखड़ गई हैं। इसमें दरारें आ गई हैं। साथ ही कवर की स्टील रिंग में जंग लगने से वह वाहनों का दबाव वहन नहीं कर पा रहा है। ऐसे में मेनहोल कवर टूटने की ज्यादा आशंका है। इससे वाहन क्षतिग्रस्त होने के साथ-साथ दुर्घटनाएं भी हो सकती है। जांच टीम ने सीधे-सीधे मेनहोल कवर की गुणवत्ता पर सवाल उठाया था। उसे बदलने के निर्देश भी दिए थे किंतु अभी तक मेनहोल के कवर वैसे ही टूटे-फूटे और क्रेक पड़े हुए हैं। मौके पर जो दिख रहा है उससे यह स्पष्ट है कि सिंप्लेक्स इंफ्रास्ट्रक्चर का निर्माण कार्य अत्यंत ही घटिया स्तर का है।
जिसकी डिजाइनिंग में देरी हुई उसकी गुणवत्ता खराब निकली
अंडर ग्राउंड सीवेज प्रोजेक्ट की लेटलतीफी के कारणों में से एक मेनहोल की डिजाइन भी थी। सिंप्लेक्स ने इसकी डिजाइन अहमदाबाद गुजरात की कंपनी से कराई। उक्त कंपनी से ही मेनहोल के लिए कवर भी लिए गए थे। बाद में सिंप्लेक्स ने इसे यहीं बनाना शुरू कर दिया। सरकंडा जोन-2 में सिंप्लेक्स को 59 किलोमीटर पाइप लाइन में 2098 मेनहोल बनाना था लेकिन अब तक 1974 मेनहोल ही बने हैं। 124 मेनहोल बनाना अभी भी शेष है।
अपने ही अफसरों के निर्देश पर तवज्जो नहीं दे रहा सीवेज सेल
चिंगराजपारा में सीवेज के मेन होल से पानी सड़क पर फैल रहा है।
इन्होंने हटा दिए सीवेज के कनेक्शन
वार्ड 46 राम किशोर तिवारी सीवेज का पानी वापस आ रहा था कनेक्शन हटा दिया
वार्ड 46 रामा राव भोसले रिवर्स आ रहा था कनेक्शन हटा दिया
वार्ड 46 मोहनलाल वर्मा पानी हमेशा चौक हो रहा था कनेक्शन हटा दिया
वार्ड 46 उमा शंकर तिवारी बहुत परेशान हो गए थे कनेक्शन हटा दिया
सूडा की टीम ने मेनहोल में लगाए जा रहे कवर की क्वालिटी को घटिया बताया है?
- ऐसा बिल्कुल भी नहीं है 20 टन लोड के हिसाब से जितनी थिकनेस और क्वालिटी निर्धारित की गई है, उसके हिसाब से ही कवर बनाया गए हैं।
जोरापारा, देवनंदन नगर में मेनहोल टूट-फूट गए हैं?
- यह बात गलत है कहीं कोई मेनहोल का कवर नहीं टूटा है। न ही किसी का स्टील ही निकला है। शुरू में जो टूटे हुए कवर थे उन्हें बदल दिया गया है।
शासन की जांच टीम के निष्कर्ष को गलत बताया
योगेश बारापात्रे, प्रोजेक्ट मैनेजर सिंप्लेक्स इंफ्रास्ट्रक्चर
सीधी बात
मेनहोल से बह रहा गंदा पानी जल स्त्रोत प्रभावित होगा
अरपा पार जोन 2 के प्रोजेक्ट का फेल्यूअर कई तरह से उजागर हो रहा है। अब तक निकासी न होने से लोग कनेक्शन हटा रहे थे, अब मेनहोल से गंदा पानी बहने की शिकायतें मिलने लगी है। इससे भूगर्भ जल स्त्रोत के प्रदूषित होने की आशंका से इनकार नहीं किया जा सकता। महामारी फैल जाए, तो अतिशयोक्ति नहीं होगी। सरकंडा वार्ड 48 जोन कार्यालय 4 के सामने की गली में एक मेनहोल ऐसा है जिस पर से सुबह- शाम पानी लगातार बहता रहता है।
hne_Deva hin_Deva hin_Deva hin_Deva hin_Deva hin_Deva mag_Deva hin_Deva bho_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva